Hans Saar

Hans Saar (16. märts 1893 Kõo vald, Pilistvere kihelkond, Viljandimaa – 21. jaanuar 1983 Toronto) oli eesti agronoom.

Ta lõpetas 1913. aastal Tallinna Nikolai I Gümnaasiumi, õppis aastatel 1913–1914 Tartu Ülikooli matemaatika-loodusteaduskonnas, 1913–1914 Riia Polütehnilises Instituudis põllumajandust ja 1921–1932 Tartu Ülikooli põllumajandusteaduskonnas (lõpetas cum laude). Akadeemiliselt oli ta Korporatsioon Vironia liige.

Oli aastatel 1918–1920 Vabadussõjas. 

Töötas alates 1923. aastast Õisu piimanduskooli õpetajana, täiendas end piimanduse alal Saksamaal, Taanis ja Soomes. Aastatel 1934-1940 oli ta AS Eesti Kunstsarvetehaste vabrikujuhataja.

Osales vabadussõjalaste liikumises, oli Õisu osakonna juht ja Viljandimaa komitee liige. 13. märtsil 1934 ta arreteeriti ja paigutati Viljandi vanglasse. Vabanes amnestiaga 8. mail 1938. 

Ta oli alates 15. septembrist 1941 Eesti Omavalitsuse põllumajandusdirektor (6. detsember 1941 – 8. mai 1942 põllutöödirektor), seejärel Hindade Asutuse direktor.

Ta põgenes 1944. aastal Rootsi, sealt läks 1950. aastal Iirimaale ja sealt 1952. aastal Kanadasse. Oli 1952-1959 piimanduse eriteadlane Ontario põllumajanduskolledži juures, seejärel pensionär Torontos.

Viited

Välislingid
Album Academicum Universitatis Tartuensis 1918-1944

Eesti agronoomid
Gustav Adolfi Gümnaasiumi vilistlased
Tartu Ülikooli põllumajandusteaduskonna vilistlased
Korporatsioon Vironia liikmed
Vabadussõja veteranid
Eesti Omavalitsus
Eestlased Rootsis
Eestlased Iirimaal
Eestlased Kanadas
Sündinud 1893
Surnud 1983